

**ИЗВЕШТАЈ О РАДУ УСТАНОВЕ ЗА 2016. годину**

Центар и даље своје активности спроводи у простору који је и до сада користио (у приземљу зграде коју дели заједно са вртићем Пинокио). У току године од средстава из буџета Града Ниша приводи се крају изградња зграде за увођење нове услуге ``Предах за децу са сметњама у развоју и њихове породице``укупне површине од 290 м2.Све активности у Центру су у току 2016.године координиране кроз одлуке и мишљења управног одбора центра.План и програм рада у 2016.години изводило је 35 радника, од којих је 23 у непосредном раду са корисницима а 12 радника у заједничким службама.

И поред специфичности у раду са особама са посебним потребама, поред проблема прекобројних корисника, недостатка адекватног простора, наведени број радника је радио са просечним бројем од 56 корисника, с тим да је у овој години примљено 4(четири)нових корисника, и то један корисник у аутистичнојгрупи и три у групи за омладину.

Рад са корисницима се одвијао сваког радног дана у недељи, у времену од 06:30 до 17:00 часова,као и викенд услуга суботом у времену од 08 до 14,00 часова. Центар није радио са корисницима у периоду од 31.12.2015. до 08.01.2016.године и од 11.07.2016 до 08.08.2016.године, период зимског и летњег распуста који су планирани у договору са родитељима као и стручној процени о потребама корисника за одмор у време празника и летњих врућина а усаглашавани су и са школским распустима.

Програм рада се изводио у оквиру пет група, у којима су корисници распоређени по основу два критеријума – календарски узраст и дијагноза, мада нам простор тј. недостатак адекватног простора умногоме одређује организацију рада као и садржаје рада унутар установе.Најмлађи корисник је узраста 7 година, а најстарији је 57 година. Старосна група наших корисника је:до 18 година старости 6 корисника,преко 18 година 54 корисника.

Од укупног броја корисника 35 је мушког пола а 25 женског пола.

Акценат у раду са најмлађим корисницима стављен је на васпитно-образовни рад и социјализацију, а кад су у питању наши најстарији корисници сигурно да радна окупација заузима прво место у раду са њима.

Са корисницима су радили и стручне службе Центра, психолог и професор физичког васпитања, а за све време боравка у Центру корисници су под сталним надзором здравствене службе.

Идеја стручног тима у Мари је била да што више обогатимо садржај активности које ћемо понудити нашим корисницима. Користили смо сваки позив за разноврсна догађања у граду (изложбе, спортске и културне манифестације, циркус, концерти) и били посетиоци на истим.

Такође смо били и добри домаћини и угостили смо многобројне пријатеље који су посетили нашу установу, и то од оних најмлађих, пријатеља из вртића, па до оних најстаријих из различитих удружења.

Сваки значајнији датум смо обележавали пригодним програмима од којих су неке изводили наши корисници, а неке су за нас спремали наши гости и пријатељи .

**ИЗВЕШТАЈ О АКТИВНОСТИМА ЦЕНТРА „МАРА“ ЗА 2016. ГОДИНУ**

**(Социјална инклузија корисника, едукације радника, сарадња са другим установама)**

**22 јануар** На презентација хипотерапије у Специјалној школи са домом ученика "Бубањ"-Ниш, присуствовали наши стручни радници и сарадници.

**27. јануар** Организовани одлазак са корисницима на прославу школске славе Св. Сава у ШОСО „14. октобар“ Ниш

**28. јануар** "У очи обележавања школске славе” Свети Сава”, Форум жена Демократске странке, реализовао је радионице заједно са корисницима установе “Мара”. Овакво дружење развило је код њих осећање прихваћености и пружило им могућност да путем цртежа изразе своје емоције и жеље. Жене Демократске странке су показале солидарност и спремност да се активно залажу за целу нашу заједницу, поштујући различитост свих нас. Сарадња Форума жена са корисницима установе” Мара” наставиће се у наредном периоду, са жељом да они имају испуњенији живот."

Форум жена Демократске странк

**18. фебруар** Организовани одлзак са корисницима на отварање Купа Радивоја Кораћа у спортској хали „Чаир“

**25. фебруар** Вртић Сунце организовао је светосавску добротворну акцију, у којој су радници вртића и компаније Filip Moris дониралио слаткише, играчке, ликовни материјал, гардеробу и хигијенски прибор за кориснике наше установе. Малишани из предшколске групе извели су своју представу, а онда су се сви заједно дружили уз музику.

**26. фебруар** Хуманитарни концерт за помоћ Центру „Мара“, у организацији Нишког симфонијаког оркестра и Civitan cluba, одржан у сали Нишког симфонијског оркестра.

**4. марта у Медиа и реформ центру**

Учешће на консултативном састанку у оквиру пројекта  „*Квалитетна социјална заштита у локалној заједници****“***  који реализује Центар за развој грађанског друштва PROTECTA у партнерству са Градском општином Пантелеј.

Том приликом представљен је **Водич кроз права и услуге социјалне заштите града Ниша,** који је урађен у оквиру пројекта.

У просторијама PROTECTA-e **14. апила** организована је фокус група у оквиру истог пројекта, са представницима установа социјалне, здравствене заштите и образовања на тему приоритетних пројекта из области социјалне застите. Делегирани представници установе, на активном учешћу у овим фокус групама, су дефектолози Маријола Манчев и Марина Миланов.

**4. априла,** на прес-конференцији у Медиа и реформ центру, челници Регионалног кошаркашког савеза источне Србије уручили су нам спортску опрему, као и донацију Телекома Србија.

[**17. март**](https://www.facebook.com/media/set/?set=a.1104632392901011&type=3)**а**, у „Дели простору“ у Нишу, присуство на представи у извођењу ученика ШОСО "14 октобар" и активиста Отвореног клуба. Након представе одржана је трибина на тему актуелног стања у области инклузивног образовања на локалном нивоу у којој су учествовали релевантни актери из ове области.

**од 20. марта до 14. априла,** у оквиру организације АIESEC и пројекта „SOCIAL CARE“ („Брига за друштво“), у групним и индивидуалним активностима Центра „МАРА“, учествовала волонтер Sarra Moumni (рођ. 1989.) из Туниса

**20. марта** на Тргу краља Милана одржана изложба радова поводом Светског дана оралног здравља, на којој су приказани и радови наших корисника.

**26. марта** Рођенданска журка са чланицама Кола српских сестара

**Од 28.03-02. 04. 2016. Обележавање ,,Плаве недеље- недеље аутизма"**

-Сала Симфонијског оркестра Ниш: Отварање манифестације и концерт симфонијског окрестра

-Подела информативних материјала у граду-наши корисници учествовали на пункту у Чаиру

-Трибина на Правном факултету-Марина Миланов одржала презентацију „Улога дневног боравка за особе са аутизмом“

-Изложба у Галерији НКЦ-изложене слике Владимира Илића

-Подела захвалница у Народном позоришту

**3. априла** Дарко Анђелковић освојио бронзану медаљу на стонотениском турниру у Лесковцу

[**5. априла**](https://www.facebook.com/centar.mara/posts/1536089133359608) нишки Симфонијски оркестар и Цивитан клуб посетили нашу установу и даривали телевизор који су купили по прикупљању средстава са хуманитарног коцерта

**16. априла** У школи са домом ученика „Бубањ“

учешће на регионалном саветовању под називом „Подршка деци са сметњама у развоју на локалном и регионалном нивоу „ “Организатор је НВО “Помоћ породици“ из Београда, у партнерству са Школом са домом ученика „Бубањ“, Ниш. Програм реализовали наши еминентни стручњаци у области педијатрије и дечје психијатрије са темама:

-прим. др сци. мед Љиљана Абрамовић Савић, педијатар „Породица, родитељство, деца са сметњама у развоју и школа“ и

-проф. др Светомир Бојанин, дечји психијатар „Ментална хигијена у школи и развој сазнајног процеса код деце“.

**22. априла** у Центру „Мара“ Организована креативна радионица са Ученичком социјалном компанијом "Белег" из Економске школе. Презентација радионице је приказана на републичком такмичењу Ученичких социјалних компанија у Крагујевцу 26. априла 2016.

**28. априла** на Тргу Краља Милана подршка родитељима који траже права као и хранитељи. Родитељи траже доношење Закона који ће изједначити права биолошке породице са децом са инвалидитетом и хранитељских породица.

**Од 22. априла до 12. маја сарадња са Школом моде и лепоте**

**-**Упознавање уз заједничку журку, разговор о врстама услуга школе које могу пласирати нашим коридницима

-У сусрет Васкрсу ученици и професори школе заједно са нашим корисницима учествовали у традиционалном фарбању јаја и изради ускршњих аранжмана

-Посета школи, обилазак салона, организовање креативне радионице и пружање услуга шишања, маникира и релакс масаже нашим корисницима.

**4. маја** Ускршње дреужење са Клубом геронтолошког центра

**24. маја** У Школској управи Ниш одржана завршна манифестација светског Дан оралног здравља 2016. год., под геслом „Све почиње овде. Здраво тело. Здрави зуби“-у организацији Стоматологије примарне здравствене заштите Дома здравља Ниш. Нашој установи и кориснику Владимиру Илићу додељене су дипломе за учешће у овој акцији, а
**29. децембра** у нашој установи одржана радионица о хигијени уста и зуба, уз едукацију и демонстрацију стоматолога, као и подела средстава за хигијену уста и зуба у акцији "Блистав осмех, светла будућност" са Удружењем "Стоматологија примарне здравствене заштите".

**30. маја** „Нифон“ обезбеђење, поводом свог 24. рођендана, посетио нашу установу и донео поклоне корисницима у виду школског прибора, друштвених игара и осталих потрепштина.

**Од 5-12. јуна** 30 корисника у пратњи 8 васпитача боравили у дечјем одмаралишту „Дивљана“. Иако град нема законски основ да субвенционише боравак одраслих, уз помоћ "Дивљане" и донатора они су у одмаралишту били потпуно бесплатно.

**20. јуна** Ученици друге године специјалног одељење информатичког смера гимназије “Бора Станковић”, поклонили су едукативне слагалице и компјутерске игрице корисницима Установе “Мара”.

**Oд 4-9. јула и од 8-13. августа 2016. год**., у оквиру организације АIESEC и пројекта „Social care“ („Брига за друштво“), у групним и индивидуалним активностима Центра „Мара“ из Ниша, учествовали волонтери:

Amr Hamdi Ibrahim Hassan (5/12/1994) студент бизниса из Египта, Gungor Ali Tolga (25/10/1996) студент ветерине из Турске, Hammami Marouen (19/11/1994) студент архитектуре из Туниса и Boual Belial (28/9/1992) студент енглеског из Алжира. Активности: Представљање установе волонтерима, обилазак група и израда плана волонтирања; представљање волонтера корисницима уз заједничку журку; спортски дан-кошарка или такмичарске игре у парку Чаир; географска игра са заставама-уочавање, препознавање, цртање, бојење; радионица, играоница, маскембал...; презентација афричке и азијске културе (храна, ношња, музика...); културно-забавне и рекреативне активности; Прављење АIESEC колажа од фотографија и изложба у холу.

**2 и 3. септембра** учешће на 9-им Етно сусретима, у организацији Удружења жена „Круна“ из Нишке Бање. манифестације је била такмичарског карактера, са темом „Кошуља бела“, а у току оба дана организован је богат културно уметнички програм са изложбом радова домаће радиности и старих заната. Наша установа је добили две захвалнице за учешће и допринос на 9-им Етно сусретима.

**17. септембра** Спортски сусрети дневних боравака у Димитровграду, освојено прво место у стоном тенису

**21. септембра** [Сарадња са Установом за децу и омладину "Христина Маркишић"](https://www.facebook.com/media/set/?set=a.1592073187761202.1073741898.1419712708330585&type=3) из Алексинца и размена искуства у вези покретања услуге „Предах“.

Дружење са Колом српских сестара

**26. марта** нарођенданској журци у Центру „Мара“,

**21. септембра** на њиховој слави Мала Госпоина, у Светосавском дому,

**14. децембра на** обележавању њиховог јубилеја -25 година преданог и несебичног рада благоверних Српкиња, у Дому војске

**23. септембра** Учешће на првом регионалналном инклузивном фестивалу културног стваралаштва деце и младих „Арт зона за све“, под слоганом "Рушимо предрасуде", у организацији Дечјег центра из Зајечара.

**Од 30. септембра. до 04. октобра** на Сајму здравог живота "Пут ка себи" у простору Нишког сајма, а у организацији Центра Hronos, наши корисници учествовали изложбом својих радова и извођењем музичког програма.

**12. октобра** Ученички парламент Угодтитељско-туристичке школе посетио нашу установу, уз слоган „Радост даривања“.

**Сарадња са ШОСО "14. октобар" Ниш**

**-14. октобра** на прослави Дана школе

**-18. новембра** на обележавању Међународног дана толеранције инклузивном представом коју су припремили заједно деца смештена у хранитељским породицама и деца са инвалидитетом (из школе за основно и средње образовање "14.октобар" и Центра за дневни боравак "Мара" у Нишу). Они су на свој начин, у присуству родитеља и хранитеља, позвали на прихватање различитости и узајамно уважавање.

**-2. децембра** (поводом обележавања Међународног дана особа са инвалидитетом) презентација рада ШОСО "14. октобар".

**20 и 21.** **октобра,** у организацији Центра за социјални рад „Св. Сава“ Ниш, одржани 22. Октобарски сусрети у социјалној заштити, на тему Изазови одрастања у свету савремене технологије.

**25.** **октобра** Градоначелник Дарко Булатовић и градски већник Бранислав Качар обишли су градилиште у оквиру установе"Мара", где би до краја године требало да буде завршен објекат за смештај корисника који би користили услугу "Предах смештај". Градоначелник је искористио овај обилазак и да се бар накратко дружи и упозна са нашим корисницима.

**1. новембра** прослава Дана установе уз сечење славског колача и пригодне приредбе (тема „Стари Ниш“)

**17. новембра** учешће наших стручних радника на Панел дискусији "Препознавање и процесуирање случајева дискриминације у образовно-васпитном систему" у организацији Друштва за развој деце и младих – Отворени клуб из Ниша

**18. новембра** учешће на приредби, у ШОСО „14. октобар“, поводом обележавања међународног Дана толеранције

**19. новембра** Трибина "Подршка деци са сметњама у друштвеној инклузији" одржана у Центру "Мара“. Теме и излагачи:

Приступ деци са сметњама у развоју у нашој средини-дипл. деф. Марима Миланов,
Породица као природни оквир за раст и развој-дипл. псих. Горица Цветковић
Улога и значај институционалне подршке-дипл. деф. Маријола Манчев

**11. децембра** Дарко Анђелковић освојио сребрну медаљу на Турниру пријатељства Ниш 2016

**10 и 11. децембра** за раднике у непосредном раду са корисницима Центар "Мара" је организовао акредитовани програм обуке "Покретање услуге Предах за децу са сметњама у развоју и њихове породице". Предавачи: Наташа Милић Теофиловић-саветница за професионалну обуку и Татјана Лазор Обрадовић-саветница за социјалну заштиту из Покрајинског завода за социјалну заштиту Нови Сад

**14. децембра** Дружење са члановима Удружења "Искрица" из Зајечара

**15. децембра** Пријатељи из ЈКП Медијана поклонили су нам јелку и едукативне игрице

**24. децембра** На Факултету спорта и физичког васпитања одржан је пети семинар о адаптивном пливању под називом „Физичко вежбање и пливање деце са аутизмом-обука и тренинг”, у организацији Асоцијација адаптивног пливања Србије АДАПТС (уз помоћ Факултета спорта и физичког васпитања у Нишу и Универзитета у Нишу, а у сарадњи са ГО Пантелеј, Српским пливачким савезом за особе са инвалидитетом и Градским удружењем за помоћ особама са аутизмом-Ниш). Садржаји семинара су намењени пливачким тренерима, наставницима физичког васпитања, специјалним едукаторима, рехабилитаторима и физиотерапеутима, како би усвојили нова знања из обуке физичког вежбања и пливања деце са аутизмом. На семинару је учествовало преко 200 стручњака из земље и целог света, а предавачи су били ауторитети из проблематике аутизма, физичког вежбања и адаптивног пливања. Из наше установе учествовале: дипл. проф. физичког васпитања Слађана Милојковић, дипл деф. Марина Миланов и дипл. деф. Маријола Манчев.

**25. децембра** Дружење са предшколском групом ОШ "Р. Домановић" уз новогодишњу представу

**26. децембра**

-пре подне, са новогодишњом представом "Стиже Деда Мраз"гостовао Дом културе из Прокупља,

-по подне су наши корисници ишли у Дечји културни центар, где су присуствовали новогодишњој представи и добили велики пакет слаткиша.

**29. децембра**

-пре подне радионица о хигијени уста и зуба уз едукацију и демонстрацију стоматолога, као и подела средстава з ахигијену уста и зуба у акцији „Блистав осмех светла будућност“, са Удружењем „Стоматолога примарне здравствене заштите“,

-по подне, у организацији града Ниша, у Позоришту лутака подела пакетића и представа „Новогодишња мистерија.

 Координатор

 Дипл.дефектолог. Маријола Манчев

 Директор Центра``Мара``Ниш

 Милош Ранђеловић